Vita:Boris Johnson

message: Várhatóan holnap bízza meg a királynő, ma még nem miniszterelnök. – Pagony foxhole 2019. július 23., 13:33 (CEST)
thread_title:  Miniszterelnök 

message: Kivágtam ezt az egész részt, mert véleményem szerint ezek nem lexikonba való tartalmak.
Boris Johnson személye körül komoly konfliktusok voltak, köztük alkotmányos (!) konfliktusok is. Ezekről kelleme szólni ennek a résznek és nem a feldöntött borospohárról. 
Íme:
Johnson többször tett vagy mondott botrányos, vicces vagy megosztó dolgokat:
*Egy ízben úgy fogalmazott, hogy az alacsony IQ-jú emberek nem jutnak előre az életben, nem sokkal ezután egy rádióműsorban szerepelve három egyszerűnek mondható találós kérdésre sem sikerült helyes választ adnia: az első kettőben tévedett, a harmadikat pedig ezért már nem is volt hajlandó megválaszolni.Okosabb, mint egy londoni polgármester? Index, 2013. december 3.
*A Brexit-népszavazás kampánya idején olyat is talált mondani, hogy az EU nem engedi a banánt háromnál nagyobb fürtben árulni (ilyen szabály természetesen nincs), miközben párhuzamot vont az EU és Hitler között.
*Külügyminiszterként rontott egy letartóztatott iráni-brit kettős állampolgárságú nő ítéletén,Börtönben marad a Boris Johnson-nyilatkozat miatt letartóztatott nő Index, 2017. december 11. majd ugyancsak a brit diplomácia vezetőjeként osztotta pártja egyik tagjának leplezetlen véleményént, aki szerint „Putyin focivébéje” olyan, mint Hitler olimpiája, ahol az orosz elnök „sütkérezhet”.Hitler olimpiájához hasonlítja két brit politikus az orosz focivébét Index, 2018. március 21. Ugyanakkor lencsevégre kapták Perugia repülőterén, amikor másnaposan egy orosz médiatulajdonos partijáról tartott hazafelé.Olasz luxusbuli után, a reptéren tántorogva fotózták le Boris Johnsont Index, 2019. július 26. 
*Ezután – már nem külügyminiszterként – hasonlította a burkát viselő nőket postaládákhoz és bankrablókhoz, amiért a pártja eljárást indított.
*Per is indult ellene, amiért még a Brexit-kampány idején azzal az azóta bebizonyított valótlansággal kampányolt, miszerint a brit EU-tagság az országnak heti 350 millió fontjába kerül.Nem áll bíróság elé hivatali visszaélés miatt Boris Johnson ex-külügyminiszter Index, 2019. június 7.
*Egy alkalommal Donald Trump amerikai elnök kereste telefonon, amit Johnson ugratásnak vélt, ezért letette a telefont. Miután azonban kiderült, hogy a hívó valóban az, akinek mondja magát tudtak beszélni.Boris Johnson letette a telefont, amikor Trump hívta, mert azt hitte, csak szívatás Index, 2019. június 9.
*Nem sokkal miniszterelnöki posztja megszerzése előtt olyan hangos veszekedésbe keveredett barátnőjével, hogy a szomszédok a lárma miatt rendőrőket hívtak.Boris Johnson úgy összeveszett a barátnőjével, hogy riasztották a rendőröket Index, 2019. június 21. A pár állítólag egy felborult borospohár miatt kapott hajba. Rendőri eljárásra végül nem volt szükség.Vörösborral leöntött kanapé miatt is üvöltöztek Boris Johnsonék Index, 2019. június 23."--Linkoman vita 2020. április 8., 08:11 (CEST)
thread_title:  Pletykák személye körül, jól forrásolva 

message: Rengeteg jóváhagyásra váró módosítást kellene ellenőrizni. Helyesírási hibák így is feltűnőek.--Linkoman vita 2022. július 8., 11:11 (CEST)
replies: text: Semmi lektorálandót nem látok itt, ha pedig helyesírasi hibákat látsz javítsd őket. – Vander Jtömb 2022. július 8., 23:31 (CEST)
 -- Jó neked, hogy tetszik. Ez a cikk a fától nem engedi láttatni az erdőt. A napi hírek ilyen túlzott részletességű kijegyzetelése pont a lényeget nem engedi látni. Sokkal bonyolultabbak és súlyosabbak ugyanis a bukásának a valódi okai, mint amit a "partygate" címke alapján gondolhatna az olvasó. Az Egyesült Királyság valódi demokrácia; ott nem csupán 1-2 fontos politikus nevét tanulja meg az átlagolvasó. A holnapi várható UK főszereplők egy részéről még nincs is szócikk a magyar Wikipédiában...--Linkoman vita 2022. július 15., 20:45 (CEST)

text: Ettől függetlenül ezek mind igaz és releváns információk, ha pedig úgy gondolod, hogy valami hiányzik, akár szócikk formájában szerkessz bátran! Vander Jtömb 2022. július 15., 21:32 (CEST)
thread_title:  Lektorálandó, mert...